**Vejledning til miljøbelastnings- og afgiftsberegner**

**Anvendelse af miljøbelastnings- og afgiftsberegner**

Miljøbelastnings- og afgiftsberegneren er en iframe-løsning, der kan bruges til beregning af aktivstoffers miljøbelastning og afgiften på sprøjtemidler.

Beregneren kan benyttes uden anvendelse af speciel software som f.eks. Excel.

Beregneren er opbygget, så alle oplysninger, der kræves for at beregne miljøbelastning eller afgift, indtastes i de enkelte felter.

Kommentarer, spørgsmål, forslag til forbedringer samt fejlmeldinger bedes meldt til pesticider@mst.dk.

Beregningerne er baseret på de regneregler, der er beskrevet i afgiftsloven (Lov om ændring af lov om afgift af bekæmpelsesmidler (Lov nr. 595 af 29/04/2020))

Krævede input data til Miljøstyrelsens miljøbelastnings- og afgiftsberegner er følgende:

**Produktdata:**

|  |  |
| --- | --- |
| Formuleringstype  | (vælg fra rulleliste) |
| Produktets enhed | g/L eller g/kg |
| Produktets mulige anvendelse | (vælg fra rulleliste) |

**Produktets klassificering** (kun sundheds klassificering er påkrævet)**:**

|  |  |  |
| --- | --- | --- |
| Faresætning (H-sætning) | Fareklasse | Kategorikode |

Tryk på ”tilføj fare” og vælg relevant H-sætning, Fareklasse og Kategorikode i rullelisterne.

Er der flere klassificeringer tilføjes flere linjer.

**Produktets sammensætning:**

Tryk på ”tilføj aktivstof”

Udfyld:

|  |  |  |
| --- | --- | --- |
| Aktivstofnavn | Cas. nummer  | Koncentration  |

Tryk på ”Fold ud” for at udfylde ”Inputværdier til Miljøbelastningsberegning”

Er der flere aktivstoffer i produktet tilføjes ekstra linjer.

**Inputværdier til Miljøbelastningsberegning:**

Det er vigtigt at opgive værdierne i de enheder, der er angivet nedenfor.

Vær opmærksom på, at decimaltegn skal være komma: ”,” og at specialtegn som ”>”eller ”<” osv. ikke skal indtastes.

|  |  |
| --- | --- |
| Parameter | enhed |
| korttidseffekt for pattedyr - Akut Oral LD50 | mg/kg BW/dag |
| korttidseffekt for fugle - LD50 | mg/kg |
| korttidseffekt for bier - Akut 48hr LD50 | µg/bi |
| korttidseffekt for regnorme - Akut 14d LC50 | mg/kg |
| langtidseffekt for regnorme 14d NOEC, Reproduktion | mg/kg |
| korttidseffekt for fisk - Akut 96hr LC50 | mg/L |
| langtidseffekt for fisk - Kronisk 21d NOEC | mg/L |
| korttidseffekt for dafnier - Akut 48hr EC50 | mg/L |
| langtidseffekt for dafnier - Kronisk 21d NOEC | mg/L |
| korttidseffekt for vandlevende planter - Akut 7d EC50 | mg/L |
| korttidseffekt for alger - Akut 72hr EC50 Vækst | mg/L |
| Bioakkumulering (BCF) |  - |
| logP |  - |
| Nedbrydning i vand - DT50 | Dage |
| Nedbrydning i jord - DT50  | Dage |
| udvaskning til grundvand – Koc– hvis Koc mangler, indtastes Kfoc. | ml/g |

Metabolitter tilføjes ved at trykke på ”tilføj metabolit”

Der udfyldes:

|  |  |  |  |
| --- | --- | --- | --- |
| Navn | Dannelsesfraktion | KOC / KfOC(ml/g) | Nedbrydning i jord - DT50 (dage) |

Er der flere metabolitter tilføjes flere linjer.

Der trykkes ”Beregn” og resultater for miljøbelastning og afgift vises nederst på siden.